《东坡先生真赞三首 其一》
宋代·黄庭坚

子瞻堂堂，出于峨眉，司马班扬。金马石渠，阅士如墙。

上前论事，释之冯唐。言语以为阶，而投诸云梦之黄。

东坡之酒，赤壁之笛。嬉笑怒骂，皆成文章。解羁而归，紫微玉堂。

子瞻之德，未变于初尔。而名之曰元祐之党，放之珠厓儋耳。

方其金马石渠，不自知其东坡赤壁也。及其东坡赤壁，不自意其紫微玉堂也。

及其紫微玉堂，不自知其珠厓儋耳也。九州四海，知有东坡。

东坡归矣，民笑且歌。一日不朝，其间容戈。至其一丘一壑，则无如此道人何。

作者简介：黄庭坚（1045.8.9-1105.5.24），字鲁直，号山谷道人，晚号涪翁，洪州分宁（今江西省九江市修水县）人，北宋著名文学家、书法家，为盛极一时的江西诗派开山之祖，与杜甫、陈师道和陈与义素有“一祖三宗”（黄庭坚为其中一宗）之称。与张耒、晁补之、秦观都游学于苏轼门下，合称为“苏门四学士”。生前与苏轼齐名，世称“苏黄”。著有《山谷词》，且黄庭坚书法亦能独树一格，为“宋四家”之一。